《望蓬莱》
宋代·谢翱

青枝啼鸟波延延，方士指海谈神仙。五云垂天光属夜，老父相传说车驾。

千官此地佩宛宛，舟发黄门止供顿。绕樯赤日护龙旗，西北驿书驰羽箭。

百年尘空沧海晚，月落无人度灞浐。鸡鸣白石烂如银，蓬莱不见夷州远。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。